**N Á R O D N Á R A D A  S L O V E N S K E J R E P U B L I K Y**

**VI. volebné obdobie**

# ZÁKON

## z .................... 2015,

## ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

# Čl. I

 Zákon č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z. z., zákona č. 232/2008 Z. z., zákona č. 442/2008 Z. z., zákona č. 213/2009 Z. z., zákona č. 289/2009 Z. z., zákona č. 402/2009 Z. z., zákona č. 503/2009 Z. z., zákona č. 73/2010 Z. z., zákona č. 129/2010 Z. z., zákona č. 58/2011 Z. z., zákona č. 158/2011 Z. z., zákona č. 182/2011 Z. z., zákona č. 223/2011 Z. z., zákona č. 231/2011 Z. z., zákona č. 348/2011 Z. z., zákona č. 550/2011 Z. z., zákona č. 91/2012 Z. z., zákona č. 28/2013 Z. z., zákona č. 95/2013 Z. z., zákona č. 180/2013 Z. z. a zákona č. 34/2014 Z. z. sa mení a dopĺňa takto:

1. § 26 ods. 1 sa dopĺňa písmenom k), ktoré znie:

„k) preukáže, že je

1. právnickou osobou, ktorej akcie sú prijaté na obchodovanie na trhu kótovaných cenných papierov burzy cenných papierov so sídlom v členskom štáte Európskej únie, v štáte, ktorý je súčasťou Európskeho hospodárskeho priestoru alebo v štáte, ktorý je členom Organizácie pre hospodársku spoluprácu a rozvoj alebo že je právnickou osobou, ktorá je touto právnickou osobou priamo alebo nepriamo vlastnená a to majetkovou účasťou na jej základnom imaní najmenej v rozsahu najmenej 90% alebo

2. právnickou osobou, ktorá preukáže, ktoré fyzické osoby ju priamo alebo nepriamo vlastnia majetkovou účasťou v rozsahu najmenej 90 % základného imania alebo

3. fyzická osoba-podnikateľ.“.

2. V § 26 ods. 2 sa dopĺňa písmenom h), ktoré znie:

„h) písm. k) prvého a druhého bodu výpisom z obchodného registra, alebo dokladom vydaným centrálnym depozitárom cenných papierov alebo inou obdobnou inštitúciou podľa právneho poriadku štátu, v ktorom má právnická osoba sídlo a podľa písm. k) tretieho bodu čestným vyhlásením.“.

3. V § 33 sa vypúšťa odsek 5.

Doterajšie odseky 6 až 14 sa označujú ako odseky 5 až 13.

4. V § 80 ods. 4 sa slová „podľa § 33 ods. 2 a 10“ nahrádzajú slovami „podľa § 33 ods. 2 a 9“.

5. Za § 155j sa vkladá § 155k, ktorý vrátane nadpisu znie:

**„§ 155k**

**Prechodné ustanovenia**

**k právnej úprave účinnej od 15. apríla 2015**

Verejné obstarávania začaté pred 15. aprílom 2015 sa dokončia podľa doterajších predpisov.“.

# Čl. II

Tento zákon nadobúda účinnosť 15. apríla 2015.